ߏߛߑߕߙߊߟߌ߫

**ߏߛߑߕߙߊߟߌ**߸ ߊ߬ ߝߐ߫ ߢߊ߫ ߓߘߍ ߦߋ߫ *ߞߐߡߐ߲ߥߍߟߝ ߏߛߑߕߙߊߟߌ߫* ߟߋ߬ ߘߌ߫ (ߞߐߡߐ߲ߥߍߟߝ ߐ߬ߝ ߛߛߑߕߙߊߟߌ߬ߦߊ߫) ߟߋ߬ ߘߌ߫, ߊ߬ߟߋ ߟߋ߬ ߦߋ߫ ߏߛߑߕߙߊߟߌ߫ ߜߙߋ ߘߎ߰ ߢߣߊߡߊ ߘߌ߫߸ ߊ߬ߟߋ ߣߌ߫ ߕߊߛߑߡߊߣߌ߫ ߣߌ߫ ߕߌ߲߫߫ ߡߌߛߍ߲߫ ߛߌߦߊߡߊ߲߫ ߠߎ߫ ߟߋ߬ ߦߋ߫ ߜߙߋ ߏ߬ ߘߌ߫. ߊ߬ ߞߣߍ ߦߋ߫ ߞߎߘߍ߫ ߝߘߎ߬ߓߍ߲߫ ߇.߆߆߈.߂߈߇ ߟߋ߬ ߘߌ߫߸ ߡߍ߲ ߞߵߊ߬ ߞߍ߫ ߘߎߢߊ߫ ߖߡߊ߬ߣߊ߫ ߞߎ߲ߓߊ ߥߐ߯ߙߐߣߊ߲ ߣߌ߫ ߏߛߌߦߊߣߌ߫ ߜߙߋ ߞߊ߬ߝߏ߬ ߞߎ߲ߓߊ ߘߌ߫. ߏߛߑߕߙߊߟߌ߫ ߟߋ߬ ߦߋ߫ ߘߎߢߊ߫ ߘߎ߰ ߟߊߞߢߊߣߍ߲ (ߟߊߟߊߣߍ߲) ߣߴߊ߬ ߜߙߋ߫ ߖߊߙߊ߲߫ ߡߐ߰ߡߊ ߘߌ߫. ߊ߬ ߘߏ߲߬ ߦߋ߫ ߞߊ߬ߝߏ߫ ߟߋ߬ ߝߣߊ߫ ߘߌ߫ ߡߍ߲ ߞߣߐߟߊ ߝߘߏ߬ߣߍ߲߫ ߢߐ߲߯ ߡߊ߬ ߞߏߛߓߍ߫, ߊ߬ ߥߊ߲߬ߥߊ߲ ߠߊߥߊ߬ߙߊ ߟߋ߬ ߝߣߊ߫ ߞߵߊ߬ ߛߐ߫ ߢߊߡߌߟߏ߫ ߣߌ߫ ߓߊ߲ߘߊ߫ ߝߘߏ߬ߣߍ߲߫ ߢߐ߲߰ߡߊ ߟߎ߬ ߘߐ߫ ߦߏ߫ ߕߌ߬ߢߍ߬ߞߏ߲ߞߏ ߞߣߐߟߊ ߟߎ߬ ߘߐ߫߸ ߊ߬ ߣߌ߫ ߕߍߡߊߓߊ߲ ߓߊ߲ߘߊ ߣߌ߫ ߛߊ߲ߖߌ߫ ߓߐߙߐ߲ߘߐ ߕߎߝߌ߲ ߠߎ߬ ߦߴߊ߬ ߞߐ߰ߖߌ߬ߘߊ ߟߎ߬ ߟߊ߫. 

ߏߛߑߕߙߊߟߌ߫ ߝߘߊ߬ߝߌ߲ ߠߎ߬ ߝߟߐ߫ ߘߊ߫ ߛߋ߫ ߟߊ߫ ߦߋ߲߬ ߞߊ߬ ߓߐ߫ ߊߖ߭ߌ߫ ߕߟߋ߬ߓߐ߫-ߥߙߏ߬ߘߎ߮ ߘߐ߫ ߛߊ߲߬ ߅߀߀߀߀ ߣߌ߫ ߆߅߀߀߀ ߟߋ߬ ߟߊ߫ ߣߍߣߍߛߌ߲ߓߌ߫ ߕߟߋ ߕߐ߬ߣߍ߲ ߠߊ߫. ߓߙߌߕߊ߲ߓߞߊ ߟߎ߬ ߦߴߊ߬ߟߎ߫ ߛߌ߰ ߟߊ߫ ߦߋ߲߬ ߕߎ߬ߡߊ ߡߍ߲ ߠߊ߫, ߏ߬ ߞߵߊ߬ ߕߍ߬ߘߍ߫ ߟߋ߬ ߏߛߑߕߙߊߟߌ߫ ߝߘߊ߬ߝߌ߲ ߏ߬ ߟߎ߫ ߦߋ߫ ߞߊ߲߫ ߂߅߀ ߖߊ߬ߕߋ߫ ߟߋ߬ ߝߐ߫ ߟߊ߫߸ ߊ߬ ߣߌ߫ ߘߎߢߊ߫ ߓߐߞߊ߬ߕߍ߬ߘߍ ߟߎ߬ ߘߐ߫ ߞߘߐ߬ߡߊ߲ ߘߏ߫. ߏߛߑߕߙߊߟߌ߫ ߛߓߍߞߏ߫ ߝߟߐ ߞߍ߫ ߘߊ߫ ߤߏߟߊ߲ߘߌߞߊ߫ ߛߏ߲߯ߓߟߊ ߟߎ߬ ߟߋ߬ ߓߟߏ߫߸ ߞߐ߰ߖߌ߬ߘߊ߬ ߝߍ߬ߟߊ ߝߊ߲߬ߓߊ ߓߍ߯ ߘߐ߫߸ ߝߊ߯ߘߐߞߍ߫ ߁߇ߣߊ߲ ߞߎ߲߬ߕߊ߮ ߓߍ߯ ߞߘߐ߫. ߓߙߌߕߊ߲ߓߞߊ ߟߎ߬ ߟߊ߫ ߥߙߎߣߍߦߊ ߘߊߡߌ߬ߣߊ߬ ߘߊ߫ ߁߇߈߈ ߠߋ߬ ߟߊ߫ ߡߐ߱ ߟߎ߬ ߡߊߞߍ ߟߊ߫ ߔߍߣߊߟ ߥߙߎߣߍ ߥߟߊ߫ ߞߏߟߊߕߐ߲߫ ߥߙߎߣߍ ߟߊ߫ ߥߙߏ߬ߘߎ߮ ߥߋߟߌ߫ ߞߎߘߊ߫. ߝߊ߯ߘߐߞߍ߫ ߁߉߲ ߕߟߊߒߕߍ ߟߊ߫, ߜߙߋ ߝߊ߲߬ߓߊ ߓߍ߯ ߓߍ߬߬ߙߍ߲߬ߓߍ߬ߙߍ߲߬ ߘߊ߫ ߋߙߐߔߎߞߊ߫ ߛߌ߰ߓߊ߮ ߟߎ߬ ߓߟߏ߫߸ ߊ߬ ߣߌ߫ ߖߘߍ߬ ߞߎ߲ߠߊߛߌ߰ ߥߙߎߣߍ߫߫ ߟߏ߯ߟߎ߫ ߜߘߍ߫ ߟߎ߫ ߝߣߊ߫ ߓߌ߬ߟߊ߬߬ ߘߊ߫ ߛߋ߲߬ߠߊ߫߸ ߡߍ߲ ߞߋ߬ߟߋ߲߬ߞߋ߬ߟߋ߲߬ߠߊ ߟߊߘߏ߲߬ ߘߊ߫ ߞߎ߲߬ߠߊ߬ߛߌ߯ ߖߋ߬ߓߌ߬ߦߊ߬ߟߊ ߟߊ߫ ߡߊ߬ߙߊ ߘߐ߫ ߁߈߉߀ ߟߊ߫. ߥߙߎߣߍ ߟߎ߬ ߞߵߊ߬ߟߎ߫߫ ߞߙߎߝߊ߫ ߁߉߀߄ ߠߊ߫ ߞߊ߬ ߞߍ߫ ߞߐߡߐ߲ߥߍߟߝ ߐ߬ߝ ߏ߬ߛߑߕߙߊߟߌ߬ߦߊ߫ (ߏߛߑߕߙߊߟߌ߫ ߘߍ߬ߒ߬ߡߊ߬ ߢߊߛߎߡߊ) ߘߌ߫. ߏ߬ ߟߋ ߖߘߍ߬ߛߊ߬ߙߌ߬ߦߊ߬ߕߌ߰ߦߊ ߕߊ߬ߡߌ߲߬ ߘߊ߫ ߡߊߞߊ߬߬ߝߏ߬ ߟߊ߫ ߝߎߚߎ߫ ߞߊ߬ ߥߵߊ߬ ߛߵߊ߬ ߡߊߦߋߙߋ߲ ߠߊ߫ ߥߍߛߑߡߌ߬ߣߌߛߑߕߊ߬ ߞߎ߬ߙߎ߲߬ߘߎ ߟߊ߫ ߁߉߄߂ ߟߊ߫, ߤߊ߲߯ ߊ߬ ߥߊ߫ ߘߊ߫ ߓߌ߬ߟߵߊ߬ ߔߘߋߞߋ߬ߟߋ ߘߐ߫ ߁߉߈߆ ߟߊ߫.

ߏߛߑߕߙߊߟߌ߫ ߦߋ߫ ߞߙߎߝߊ߫ ߞߎߡߊߓߏ߲ߠߞߊ ߣߌ߫ ߓߍ߯߫߫ߦߊߟߞߊ ߣߌ߫ ߡߊ߲߬ߛߊ߬ߟߞߊ߬ߦߊ ߖߡߊ߬ߣߊ ߟߋ߬ ߘߌ߫߸ ߡߍ߲ ߛߏ߯ߙߏߣߍ߲߫ ߦߋ߫ ߞߊ߬ߝߏ߬ ߥߐ߯ߙߐ߫ ߣߌ߫ ߘߎ߰߰߰߰ߞߟߏ߬ ߕߊ߲߫ ߜߘߍ߫ ߟߎ߫ ߟߊ߫. ߊ߬ ߛߌ߬ߓߊ߮ ߦߋ߫ ߡߐ߱ ߞߋ߲߬ߥߟߎ߫ ߂߈ ߣߌ߫ ߞߐ߫ ߟߋ߬ ߘߌ߫߸ ߡߍ߲ ߝߊ߲߬ߓߊ ߛߌ߰ߣߍ߲߫ ߦߋ߫ ߕߟߋ߬ߓߐ ߞߐ߰ߖߌ߬ߘߊ ߟߎ߬ ߝߍ߬. ߞߊ߲ߓߋߙߊ߫ ߟߋ߬ ߦߋ߫ ߡߊ߲߬ߕߏ߲ ߠߊ߫ ߞߎߓߋߘߊ ߘߌ߫߸ ߞߵߊ߬ ߕߘߍ߬ ߊ߬ ߛߏ ߓߍ߯ ߘߐ߫ ߖߡߊ߬ߡߊ ߦߋ߫ ߛߌߘߑߣߋ߫ ߣߌ߫ ߞߊ߲ߓߋߙߊ߫ ߟߎ߫ ߟߋ߬ ߘߌ߫، ߏ߬ ߟߎ߫ ߝߌ߬ߟߊ ߓߍ߯ ߛߌ߰ߓߊ߮ ߦߴߊ߬ ߛߌߦߊ߫ ߞߋ߲߬ߥߟߎ߬ ߅ ߘߌ߫. ߏߛߑߕߙߊߟߌ߫ ߟߊ߲߬ߘߊ ߢߣߊߓߊ߬ߛߊ߲߬ߣߍ߲߬ߓߊ ߟߋ߬߸ ߊ߬ ߣߴߊ߬ߟߋ ߟߋ߬ ߦߋ߫ ߘߎߢߊ߫ ߖߡߊ߬ߣߊ ߓߍ߯ ߘߐ߫ ߕߎ߲ߞߊߙߊ߲ߞߋߡߊ ߘߌ߫ ߥߟߊ߫ ߟߏ߲ߟߊ߲߫ ߠߊߖߌߦߟߊ ߘߌ߫. ߊ߬ ߖߡߊ߬ߣߊ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߛߓߊ߬ߕߌ߬ߣߍ߲߬ߓߊ ߟߋ߬߸ ߊ߬ ߘߏ߲߬ ߦߋ߫ ߘߎߢߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲߫ ߛߊ߲ߘߐߕߊ ߘߏ߫ ߟߋ߬ ߝߣߊ߫ ߘߌ߫. ߊ߬ ߛߎ߲ߞߎ߲ ߛߐ߬ߘߐ߲߬ߘߊ ߘߐߥߛߊ߬ߣߍ߲߬ ߞߏߛߓߍ߫߸ ߊ߬ ߡߊ߲߬ߕߏ߲߬ߕߍ ߖߊ߬ߥߏ ߓߟߏߘߏ߲ߢߐ߲߯ߓߟߏ ߛߓߊ߬ߕߌ߬ߣߍ߲ߓߊ ߟߋ߬ ߦߋ߫߸ ߡߍ߲ ߠߎ߬ ߟߐ߬ߘߎ߮ ߓߏ߲߬ߓߊ߫ ߞߊ߬ߝߏ ߟߊ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߘߐ߫.ߊ߬ ߦߋ߫ ߛߙߍߘߍ߫ ߡߊߦߟߍ߬ߣߍ߲ ߠߋ߬ ߘߐ߫ ߢߣߊߡߦߊ ߣߌ߫ ߞߍ߲ߘߍߦߊ ߛߎ߯ߦߊ ߘߐ߫߸ ߟߊ߬ߞߟߏ߬ߞߟߏ߬ߟߌ ߘߐ߫߸ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߊ߲ߠߊߓߌߟߊ ߘߐ߫߸ ߊ߬ ߣߌ߫ ߣߊ߲߬ߕߊ߲ ߠߎ߬ ߞߎ߲߬ߠߊ߬ߝߎߟߋ߲ ߣߌ߫ ߓߘߍ߬ߓߘߍ߬ߟߌ ߤߊߞߍ ߟߎ߬ ߘߐ߫.

ߏߎߑߕߙߊߟߌߦߊ߫ ߦߋ߫ ߝߊ߲߬ߞߊ߬ ߕߟߊߒߕߍ ߟߋ߬ ߘߌ߫߸ ߊ߬ ߣߴߊ߬ߟߋ߬ ߟߋ߬ ߦߋ߫ ߘߎߢߊ߫ ߖߡߊ߬ߣߊ߬ ߁߃ߣߊ߲ ߘߌ߫ ߛߏ߬ߙߌ߬ߡߊ߬ߘߋ߲߫ ߝߊ߲ߞߊ ߝߊ߰ߡߎ߲߬ߠߌ߲ ߘߐ߫. ߊ߬ ߦߋ߫ ߡߊ߲߬ߕߏ߲߬ߕߍ ߘߍ߬ߞߙߎ߫ ߛߌߦߊߡߊ߲߫ ߠߎ߫ ߛߌ߲߬ߝߏ߲ ߠߋ߬ ߘߌ߫߸ ߦߏ߫: ߡߊ߲߬ߕߏ߲߫ ߘߍ߬ߣߍ߲߸ ߞ߂߉߸ OECD߸ ߘߎߢߊ߫ ߖߊ߬ߥߏ ߛߌ߲߬ߝߏ߲߬ߟߌ߸ ߊߖ߭ߌ߫ ߖߐ߮ ߟߌ߲ߓߊ߲ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߞߏߟߊߘߍ߮; ߖߐ߮ ߟߌ߲ߓߊ߲ ߕߌ߲ ߠߎ߬ ߟߊ߫ ߟߐ߯ߓߊߟߐ߸ ߖߐ߮ ߟߌ߲ߓߊ߲ ߘߍ߭߸ ߞߐߡߐ߲ߥߍߟߝ ߐ߬ߝ ߣߋߛߌߦߐ߲߸ ߊ߬ ߣߌ߫ ߡߊ߬ߞߊ߲߬ߞߊ߲߬ߠߌ߲ ߣߌ߫ ߟߊ߬ߞߊ߲߬ߘߊ߬ߟߌ ߛߌ߲߬ߝߏ߲߬ߧߊ߬ߟߌ (ANZUS), AUKUS), ߊ߬ ߣߌ߫ ߢߊߞߌߛߍ߫ ߟߏ߯ߟߎ ߟߎ߬. ߊ߬ ߣߴߊ߬ߟߋ ߟߋ߬ ߦߋ߫ ߞߊ߬ߝߏ߬ ߘߌ߫߸ ߢߌ߲߬ߦߊ ߦߴߞߊ߬ߝߏ߬ ߘߍ߬ߣߍ߲ ߣߌ߫ ߡߍ߲ ߕߍ߫ ߏߕߊ߲ (ߟߌ߲ߓߊ߲߫ ߡߊ߲ߞߊ߲ ߞߐ߬ߘߎ߮ ߢߌ߲߬ߧߊ) ߞߐߡߊ߬. 
## ߝߐߛߎ߲ߟߐ߲
ߞߎߡߘߊ߫ ߢߣߊߡߊ:  
ߏߛߑߕߙߊߟߌ߫ ߕߐ߮ ߦߋ߫ ߝߐ߫ ߟߊ߫ (ߏߛߑߕߙߊߟߌ߫ ߊ߲߬ߜ߭ߌ߬ߟߋ߬ߞߊ߲ ߘߐ߫ ߟߋ߬ ߞߏ߫: ߐ߬ߛߕߑߙߍߟߌ߬ߦߊ߫), ߡߍ߲ ߓߐߣߍ߲߫ ߦߋ߫ ߟߊ߬ߕߍ߲߬ ߞߊ߲ ߕߍ߫߯ߙߊ ߏߛߑߕߙߊߛ ߌ߲ߞߏ߬ߢߌߕߊ߬ (ߥߙߏ߬ߘߎ߮ ߘߎ߰ߞߟߏ߫ ߟߐ߲ߓߊߟߌ), ߏ߬ ߕߘߍ߬ ߦߋ߫ ߜߙߋ߫ ߓߛߌ߬ߞߌ߬ߣߍ߲ ߘߏ߫ ߟߋ߬ ߘߌ߫ ߘߎ߰ߘߟߊߕߍ߮ ߥߙߏ߬ߘߎ߮ ߘߐ߫߸ ߞߊ߬ߦߌ߮ ߞߊ߬ߞߘߐ ߥߎ߬ߛߎ ߘߐ߫. ߝߊ߯ߘߐߞߍ߫ ߁߇ߣߊ߲ ߔߊ߬ߔߘߊ߬ߦߊ߬ߟߊ ߟߎ߬ ߛߌߦߊߡߊ߲߫ ߞߊ߬ ߏߛߑߕߙߊߟߌ߫ ߞߎߡߊߘߋ߲ ߠߊߓߊ߯ߙߊ߫ ߞߵߊ߬ ߕߘߍ߬ ߊ߬ߟߎ߫ ߞߊ߲߫ ߕߘߍ߬ ߞߊ߬ߞߎߘߊ ߏߛߑߕߙߊߟߌ߫ ߟߋ߬ ߡߊ߬. 

ߤߏߟߊ߲ߘߌߞߊ ߟߎ߬ ߝߟߐߣߍ߲ ߓߐߒߡߊߟߌ ߣߴߏߛߑߕߙߊߟߌ߫ ߔߊ߬ߔߘߊ߫ ߟߊ߬ߘߊ߲ ߠߎ߬ ߘߊߡߌ߬ߣߊ߬ ߟߊ߫, ߊ߬ߟߎ߫ ߛߐ߰ ߘߊ߫ ߜߙߋ ߏ߬ ߕߐ߯ߟߊ ߡߊ߬ ߟߋ߬ ߡߎߣߎ߲߬ ߞߏ߫ ߤߏߟߊ߲ߘߌ߫ ߞߎߘߊ߫. ߏߛߑߕߙߊߟߌ߫ ߕߐ߮ ߟߊߥߊ߲߬ߞߊ߬ ߘߊ߫ ߛߏ߲߯ߓߟߊ߫ ߡߊߕߌߥߎ߫ ߝߑߟߍ߲ߘߊߛ ߟߋ߬ ߓߟߏ߫߸ ߏ߬ ߡߍ߲ ߞߊ߬ ߜߙߋ ߡߎ߰ߡߍ ߟߊߝߏ߬ ߡߊ߬ߡߌ߬ߣߌ߲߬ߡߌ߬ߣߌ߲߬ߠߌ߲ ߘߐ߫ ߁߈߀߃ ߟߊ߫. ߒ߬ߓߊ߬ ߊ߬ ߟߊ߫ ߕߊ߯ߡߊ ߘߊ߲߬ߕߍ߰ߟߌ ߞߍߣߍ߲ ߁߈߁߄ ߠߊ߫, ߕߍ߯ߙߊ ߏߛߑߕߙߊߟߌߛ ߟߊߓߊ߯ߙߊ ߘߊߡߌ߬ߣߊ߬ ߘߴߏ߬ ߟߋ ߘߐ߫.

ߥߋߟߌ߫ ߞߎߘߊ߫ ߥߙߏ߬ߘߎ߮ ߞߎ߲߬ߠߊ߬ߛߌ߰ߟߊ߫ ߟߊߗߑߟߊ߲ ߡߊߞߑߞߎߍߙߌ߬ߦߊ߫ ߞߊ߬ ߖߊ߬ߡߊߙߌ ߘߌ߫ ߞߏ߫ ߞߊ߬ ߤߏߟߊ߲ߘߌ߫ ߞߎߘߊ߫ ߣߐ߬ߘߐߓߌ߬ߟߊ߬ ߏߛߑߕߙߊߟߌ߫ ߟߊ߫ ߞߏߟߌ߲ߞߏߟߌ߲ ߠߋ߬ ߟߊ߫ ߁߈߁߇ ߟߊ߫. ߏߛߑߕߙߊߟߌ߫ ߓߊߕߌ߮ (ߊߘߡߌߙߊߟ) ߞߊ߬ ߕߐ߮ ߏ߬ ߟߊߓߊ߯ߙߊ ߘߊߡߌ߬ߣߊ߬ ߁߈߂߄ ߠߋ߬ ߟߊ߫, ߓߙߌߕߊ߲ߓߊ߫ ߞߎߡߊߓߏ߲ ߞߵߊ߬ ߟߊߓߊ߯ߙߊ ߞߎ߬ߙߎ߲߬ߘߎ߬ߦߊ߫ ߁߈߂߈ ߠߊ߫. ߡߊ߲߬ߛߊ߬ߟߊ߫ ߘߍ߬ߣߍ߲ ߖߌߛߎ߲ߟߐ߲ ߛߓߍߘߊ ߞߊ߬ ߕߐ߯߫ ߞߎߘߊ ߏ߬ ߟߊߓߊ߯ߙߊ߫ ߏߛߑߕߙߊߟߌ߫ ߛߊ߲߬ߓߍ߲߬ ߛߓߍ ߘߐ߫ ߁߈߃߀ ߟߊ߫. ߞߐߡߐ߲ߥߍߟߝ ߐ߬ߝ ߏ߬ߛߑߕߙߊߟߌ߬ߦߊ߫ ߕߐ߮ ߟߊߟߌ ߥߙߎߣߍ߫ ߞߘߐ߫ ߥߐ߯ߙߐ ߟߎ߬ ߟߊ߫, ߏ߬ ߡߊߕߍ߰ ߘߊ߫ ߏߛߑߕߙߊߟߌ߫ ߞߐߡߐ߲ߥߍߟߝ ߛߌ߰ߞߊ߲ ߕߐ߲ߛߋ߲ ߘߐ߫ ߁߉߀߀ ߟߊ߫.

ߕߐ߯ ߡߊߝߊ߬ߟߊ߲߬ߞߏ߬ߣߍ߲ ߡߍ߲ ߠߎ߬ ߦߋ߫ ߏߛߑߕߙߊߟߌ߫ ߟߊ߫: ߏߖ߭߸ ߛߑߕߙߊߦߊ߫߸ ߛߋ߲߬ߞߘߐ߬ߟߊ «"Oz", "Straya" and "Down Under».
## ߘߐ߬ߝߐ==
ߞߎߡߘߊ߫ ߢߣߊߡߊ:  

### ߟߊ߲ߔߊ߯ߛߌ ߟߎ߬ ߟߊ߫ ߘߐ߬ߝߐ ߢߍߟߊ===
ߞߎߡߘߊ߫ ߢߣߊߡߊ ߟߎ߬: ߏߛߑߕߙߊߟߌ߫ ߘߐ߬ߝߐ ߢߍߟߊ ߣߌ߫ ߏߛߑߕߙߊߟߌ߫ ߟߊ߲ߔߊ߯ߛߌ ߟߎ߬ 

ߏߛߑߕߙߊߟߌ߫ ߝߘߊ߬ߝߌ߲ ߠߎ߬ ߟߊ߫ ߞߎ߬ߛߊ߲߬ߧߊ߬ߞߏ ߟߎ߬߸ ߞߌ߲ߓߍߙߑߟߋ߫ ߕߌ߲߬ߞߎߘߎ߲ ߘߐ߫, ߏߛߑߕߙߊߟߌ߫ ߕߟߋ߬ߓߐ ߘߐ߫.
ߏߛߑߕߙߊߟߌ߫ ߘߎ߰ߙߋ߲ ߠߎ߬ ߕߘߍ߬ ߦߋ߫ ߞߙߎ߫ ߓߊ߫ ߝߌ߬ߟߊ߬ ߟߎ߫ ߟߋ߬ ߘߌ߫:

ߏߛߑߕߙߊߟߌ߫ ߝߘߊ߬ߝߌ߲ ߡߍ߲ ߠߎ߬ ߕߘߍ߬ ߦߋ߫ ߟߊ߲߬ߔߊ߰ߛߌ߫ ߡߌߙߌ߲ߘߌ ߟߎ߫ ߘߌ߫߸ ߡߍ߲ ߠߎ߫ ߛߌߦߊ ߓߐߣߍ߲߫ ߕߘߍ߬ ߦߋ߫ ߢߐ߲߯ ߡߊ߬ ߏߛߑߕߙߊߟߌ߫ ߜߙߋߓߊ ߣߌ߫ ߕߌ߲߫ ߛߌߦߊߡߊ߲߫ ߜߘߍ߫ ߟߎ߫ ߞߊ߲߬ ߦߏ߫ ߕߊߛߑߡߊߣߌ߫ ߕߐߙߍ߫ ߕߟߍ ߕߌ߲ߘߐ߫ ߡߐ߮ ߟߎ߬ ߘߌ߫; ߏ߬ ߟߎ߫ ߡߍ߲ ߠߎ߬ ߦߋ߫ ߕߐߙߍ߫ ߕߟߍ ߡߋߟߊߣߍߛߌߞߊ߫ ߡߌߙߍ߲ߘߌ߫ ߝߘߏ߬ߣߍ߲߫ ߢߐ߲߰ ߡߊ ߟߎ߬ ߘߌ߫߸ ߕߐߙߍ ߕߟߍ ߕߌ߲ ߠߎ߬ ߘߐ߫.
ߡߐ߱ ߞߵߊ߬ ߡߊߞߍ ߘߊߡߌ߬ߣߊ߬ ߏߛߑߕߙߊߟߌ߫ ߜߙߋ ߞߊ߲߬ߠߊ ߟߎ߬ ߘߐ߫ ߛߊ߲߬ ߅߀߀߀߀ ߣߌ߫ ߆߅߀߀߀ ߝߊ߲߬ߝߍ߬ߟߊ ߟߋ߬ ߘߐ߫ ߓߛߌ߬ߞߌ߬ߟߌ߫ ߓߟߏߡߊ߬. ߏ߬ ߞߍ߫߫ ߘߊ߫ ߡߐ߱ ߟߊ߫ ߝߎ߲ߘߟߌ ߟߎ߬ ߟߋ߬ ߝߍ߬ ߘߎ߰ ߛߍ߲ߠߡߊ ߟߎ߬ ߣߌ߫ ߞߐ߰ߖߌ ߝߏ߲߬ߠߊ߲߫ ߛߎߘߎ߲ ߠߎ߫ ߕߍ߰ߟߌ ߟߎ߬ ߟߊ߫ ߞߊ߬ ߓߐ߫ ߓߌ߭ߌ߲ ߊߖ߭ߌ߫ ߕߟߋ߬ߓߐ߫-ߥߙߏ߬ߘߎ߮ ߟߎ߬ ߘߐ߫. ߟߊ߲߬ߓߏ߲ ߞߛߊ߬ߓߌ ߡߍ߲ ߠߎ߬ ߥߎ߲߬ߝߊ߲߫ ߘߊ߫ ߞߊ߬ ߞߐ߰ߖߌ ߏ߬ ߟߎ߫ ߞߐߛߊ߬ߥߏ߫ ߞߊ߬ ߥߊ߫ ߞߍ߫ ߏߛߑߕߙߊߟߌ߫ ߝߘߊ߬ߝߌ߲ ߠߎ߬ ߘߌ߫, ߏ߬ ߟߎ߫ ߞߏ߬ߣߌ߲ ߦߙߌߞߊ߫ ߞߋߟߋ߲ ߟߊߜߍߣߍ߲߫ ߕߍ߫. ߡߊߖߌߓߌߓߌ ߝߘߊ߫ ߥߣߊߙߌ ߡߍ߲ ߦߋ߫ ߊߡߑߤߍߡ ߘߎ߰ߞߟߏ ߞߊ߲߬, ߏ߬ ߟߋ ߘߌ߫ ߞߍ߫ ߡߊ߬ߞߍ߬ߦߙߐ ߓߍ߯ ߘߐ߫ ߞߘߐ߬ߡߊ߲ ߘߌ߫߸ ߡߍ߲ ߦߋ߫ ߡߐ߱ ߟߊ߫ ߛߋߟߌ ߞߐߦߌ߬ߘߊ߬ ߟߊ߫ ߏߛߑߕߙߊߟߌ߫. ߡߐ߱ ߞߟߏߜߛߊߞߙߊ߫ ߞߘߐ ߡߍ߲ ߦߋ߫ ߘߊ߫ ߡߐ߲ߜ߭ߏ߫ ߘߊ߬ߟߊ ߝߍ߬, ߏ߬ ߕߎ߬ߡߘߊ߬ߦߊ߬ߣߍ߲ ߞߍ߫ ߘߊ߫ ߛߊ߲߬ ߄߂߀߀߀ ߖߊ߬ߕߋ߫ ߟߋ߬ ߘߌ߫.

ߏߛߑߕߙߊߟߌ߫ ߝߘߊ߬ߝߌ߲ ߠߎ߬ ߟߊ߫ ߓߐߞߊ߬ߕߍ߬ߘߍ ߟߎ߬ ߟߋ߬ ߦߋ߫ ߘߎ߰ߞߟߏ ߞߊ߲߬ߠߊ ߟߊ߲߬ߘߊ߬ ߞߘߐߞߘߐ ߟߎ߬ ߘߏ߫ ߘߌ߫߸ ߡߍ߲ ߦߋ߫ ߓߟߏߦߊ߫ ߟߊ߫ ߡߎߣߎ߲߬. ߋߙߐߔߎߞߊ߫ ߝߟߐ ߟߎ߬ ߣߌ߫ ߏߛߑߕߙߊߟߌ߫ ߝߘߊ߬ߝߌ߲ ߠߎ߬ ߦߋ߫ ߢߐ߲߯ ߠߊߛߐ߬ߘߐ߲߬ ߠߊ߫ ߕߎ߬ߡߊ ߡߍ߲ ߠߊ߫, ߏ߬ ߞߵߊ߬ ߕߍ߬ߘߍ߫ ߟߋ߬ ߏߛߑߕߙߊߟߌ߫ ߝߘߊ߬ߝߌ߲ ߠߎ߬ ߦߋ߫ ߘߍ߬ ߝߘߊߣߍ߲߫ ߥߊ߲߬ߥߊ߲߬ߓߊ ߟߎ߬ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߦߙߌߥߊߣߍ߲ ߣߌ߫ ߞߊ߲߫ ߂߅߀ ߖߊ߬ߕߋ߫ ߕߘߍ߬ ߦߴߊ߬ߟߎ߫ ߘߐ߫. ߏߛߑߕߙߊߟߌ߫ ߝߘߊ߬ߝߌ߲ ߠߎ߬ ߦߙߌߞߊ ߕߘߍ߬ ߦߋ߫ ߡߐ߱ ߃߀߀߀߀߀ ߣߌ߫ ߞߋ߲߬ߥߟߎ߫ ߃ ߟߎ߫ ߟߋ߬ ߕߍ߫ ߡߊ߲߬ߛߊ߬ߟߊ߫ ߘߍ߬ߣߍ߲ ߟߎ߬ ߟߊ߫ ߛߌ߰ߟߌ ߢߍ߫. ߏߛߑߕߙߊߟߌ߫ ߝߘߊ߬ߝߌ߲ ߠߎ߬ ߟߊ߫ ߟߐ߲ߠߌ߲ߦߊ ߟߎ߬ ߓߌ߲ߓߌ߲ߣߍ߲ߓߊ ߟߋ߬ ߕߘߍ߬ (ߤߊߟߌ߬ ߓߌ߬) ߦߋ߫ ߘߎ߰ߞߟߏ ߣߌ߫ ߓߐ߰ߝߍ ߟߎ߬ ߡߊ߬, ߡߍ߲ ߕߘߍ߬ ߦߋ߫ ߕߏ߬ߟߌ߫ ߟߎ߫ ߘߌ߫߸ ߡߍ߲ ߠߎ߬ ߡߙߌߣߊ߲ ߕߘߍ߬ ߦߋ߫ ߏߛߑߕߙߊߟߌ߫ ߜߙߋߓߊ ߡߙߊ߬ߟߌ ߡߊ߬߸ ߡߍ߲ߢߐ߲߯ߠߊ ߢߊ߬ߝߐ߬ߟߌ ߛߌߟߊ ߟߎ߬ ߝߍ߬߸ ߊ߬ ߘߐ߲߬ߞߟߌ ߣߌ߫ ߘߐ߲߭ ߠߎ߬߸ ߊ߬ ߣߌ߫ ߛߊ߲ߦߟߍߟߌ ߥߟߊ߫ ߓߎߙߊ߲ߜߍߟߌ ߟߎ߬. ߞߙߎ ߘߏ߫ ߟߎ߫ ߞߊ߬ ߕߊ߫ ߞߟߐߡߊ߲߫ ߛߣߍ ߞߍ߫߸ ߖߍ߯ ߟߊߡߐ߸ ߊ߬ ߣߌ߫ ߞߊ߬ ߡߊ߬ߞߍ߬ߦߙߐ߫ ߘߎ߲ߡߕߊ ߕߍߡߊߞߊ߲ߞߋ ߟߎ߬ ߟߐ߬. ߘߏ߫ ߟߎ߫ ߝߣߊ߫ ߞߵߊ߬ߟߎ߫ ߗߋ ߞߍ߫ ߝߟߍ ߘߌ߫߸ ߛߣߍ߬ߞߍ ߘߌ߫߸ ߊ߬ ߣߌ߫ ߦߙߌ߫ ߕߘߎ߫ ߟߊߝߛߊ߬ߣߍ߲ ߠߎ߬. 

ߕߏߙߍ߫ ߕߟߍ ߕߌ߲ ߛߌ߰ߓߊ߰ ߝߟߐ ߟߎ߬ ߞߵߊ߬ߟߎ߫ ߛߌ߰ ߊ߬ߟߎ߬ ߟߊ߫ ߕߌ߲ ߘߐ߫ ߦߋ߲߬߸ ߏ߬ ߛߊ߲߬ ߂߅߀߀ ߟߋ߬ ߦߋ߫ ߣߌ߲߬ ߘߌ߫. ߏ߬ ߟߎ߬ ߟߊ߫ ߟߊ߲߬ߘߊ ߣߴߊ߬ߟߎ߫ ߟߊ߫ ߞߊ߲ ߠߎ߬ ߓߐߣߍ߲߫ ߦߋ߫ ߏߛߑߕߙߊߟߌ߫ ߜߙߋߓߊ ߝߘߊ߬ߝߌ߲ ߠߎ߬ ߕߊ ߟߎ߬ ߡߊ߬ ߟߋ߬, ߏ߬ ߟߎ߫ ߕߘߍ߬ ߦߋ߫ ߓߊߡߐ߮ ߟߎ߬ ߟߋ߬ ߘߌ߫ ߤߊ߲߯ ߊ߬ߟߎ߫ ߞߵߊ߬ߟߎ߫ ߘߊ߲߬ߡߊ߫ ߛߌ߯ߦߙߐ߫ ߛߐ߬ߘߐ߲߬; ߊ߬ߟߎ߫ ߕߘߍ߬ ߦߋ߫ ߣߊߞߐߟߊߟߊ ߟߎ߬ ߟߋ߬ ߘߌ߫߸ ߊ߬ߟߎ߫ ߟߊ߫ ߛߊߣߌ߲߫ ߓߊ߯ߙߊ ߞߐ߰ߖߌ߬ ߞߊ߲߬ ߕߊ߯ߡߊ ߟߎ߬ ߝߍ߬. ߛߣߍ߬ߞߍ ߝߣߊ߫ ߦߙߌߥߊ߫ ߘߴߊ߬ ߦߙߐ߫ ߡߊߕߊ߯ߣߍ߲ ߣߌ߫ ߛߣߍ߬ߓߏ߲߬ߘߊ ߟߎ߫ ߟߊ߫ ߁߃߀߀ ߟߎ߬ ߟߊ߫. ߝߊ߯ߘߐߞߍ߫ ߁߈߲ ߕߍ߯ߡߟߊ ߟߋ߬ ߘߐ߫ ߛߊ߫, ߓߌ߬ߟߊ߬ߢߐ߲߰ߡߊ߸ ߖߎ߬ߟߊ߬ߦߊ߸ ߊ߬ ߣߌ߫ ߟߐ߲ߣߌ߲ߦߊ߫ ߢߣߊߓߊ߬ߛߊ߲߬ߣߍ߲ ߠߎ߬ ߘߏ߲߬ ߘߊ߫ ߏߛߑߕߙߊߟߌ߫ ߞߐ߬ߘߎ߮ ߛߌ߰ߓߊ߮ ߟߎ߬ ߣߌ߫ ߡߊߞߊߛߊ߲߫ ߕߙߌߔߊ߲ߜ߭ߊ߬ ߟߎ߬ ߕߍ߫߸ ߦߋ߲߬ ߠߎ߬ ߡߍ߲ ߠߎ߬ ߞߟߌ߫ ߟߊ߫ ߕߊ߲߬ ߞߏ߫ ߍ߲ߘߏߣߛߌ߫. 

### ߋߙߐߔߎߞߊ ߟߎ߬ ߟߊ߫ ߞߎ߲߬ߠߞߊ߬ߟߌ ߣߌ߫߫ ߞߐ߲ߛߐ߲ߧߊߟߌ===
ߞߎߡߘߊ߫ ߢߣߊߡߊ: ߸ ߸ (ߊ߬ ߣߴߏߛߑߕߙߊߟߌ߫ ߘߐ߬ߝߐ ߁߇߈߈—߁߈߅߀)

ߝߊߙߌ߲߫ ߞߎߞ ߓߍߟߍ߲ߠߌ߲ ߓߏߕߊߣߌ߫ ߓߊߞߘߏ (ߥߟߊ߫ ߓߏߕߊߣߌ߫ ߓߋ߯ߦ) ߟߊ߫ ߞߏ߲ߞߏߘߌ߬ߓߌ ߂߉, ߁߇߇߀ ߟߊ߫

ߤߏߟߊ߲ߘߌߞߊ ߟߎ߬ ߟߊ߫ ߌ߲ߘߌ߫ ߕߟߋ߬ߓߐ ߛߘߍ߫ ߞߎߘߎ߲ ߠߎ߬ ߟߊ߫ ߕߊߞߎߟߎ߲߫ ߘߐߦߝߑߞߍ߲߫ ߡߍ߲ ߢߍߡߌߘߊ ߕߘߍ߬ ߦߋ߫ ߥߟߌߦߍߡ ߖߍ߲ߖ߭ߎ߲ߣ ߘߌ߫, ߏ߬ ߟߋ ߞߍ߫ ߘߊ߫ ߋߙߐߔߎߞߊ ߟߎ߬ ߟߊ߫ ߓߍߟߍ߲ߠߌ߲߫ ߘߐ߬ߛߙߋ߬ߡߊ ߝߟߐ ߘߌ߫߸ ߡߍ߲ ߓߍߟߍ߲߫ ߘߊ߫ ߁߆߀߆ ߟߊ߫. ߊ߬ߟߋ߬ ߛߊ߲߬ ߞߋߟߋ߲ ߏ߬ ߕߐ߬ߣߍ߲ ߠߊ߫, ߟߎ߬ߌߛ ߝ߭ߊߛ ߘߋ߫ ߕߐߙߍߛ ߝߣߊ߫ ߞߊ߬ ߓߍߟߍ߲ ߠߊߖߌ߰ ߏߛߑߕߙߊߟߌ߫ ߥߙߏ߬ߘߎ߮ ߘߐ߫ ߕߐߙߍߛ ߕߟߍ ߛߘߊ߫ ߘߐ߫, ߊ߬ ߦߟߍ߬ ߘߊ߫ ߖߌ߬ߣߍ߫ ߞߎߘߊ߫ ߞ߲ߐ߰ߖߌ߬ߘߊ ߟߋ߬ ߝߍ߬. ߊߓߍߟ ߕߊߛߑߡߊߣߌ߫ ߠߊ߫ ߥߊߟߌ ߡߍ߲ ߞߍ߫ ߘߊ߫ ߁߆߀߄ ߠߊ߫߸ ߏ߬ ߟߋ ߞߍ߫ ߘߊ߫ ߋߙߐߔߎߞߊ ߟߎ߬ ߛߋߟߌ߫ ߝߟߐ߫ ߡߊߟߐ߲ߣߍ߲ ߘߌ߫ ߝ߭ߊ߲߫ ߘߌߍߡߊ߲߫ ߘߎ߰ߞߟߏ ߞߊ߲߬. ߊ߬ ߟߊ߫ ߥߊߟߌ߫ ߝߟߐ ߡߍ߲ ߞߍ߫ ߘߊ߫ ߁߆߄߄ ߠߊ߫, ߊ߬ ߞߊ߬ ߏߛߑߕߙߊߟߌ߫ ߞߐ߬ߘߎ߰ߝߊ߲ ߣߌ߫ ߖߌ߬ߣߍ߫ ߞߎߘߊ߫ ߔߊ߬ߔߘߊ ߛߊߥߎߙߊ ߕߊ߬. ߕߊߛߑߡߊߣߌ߫ ߟߊ߫ ߥߊߟߌ ߞߐ ߘߐ߫, ߤߏߟߊ߲ߘߌߞߊ ߟߎ߫ ߛߋ߫ ߘߊ߫ ߏߛߑߕߙߊߟߌ߫ ߞߐ߬ߘߎ߰ߝߊ߲ ߣߴߊ߬ ߕߟߋ߬ߓߋ ߟߎ߫ ߔߊ߬ߔߘߊ ߟߎ߬ ߞߍ߫ ߟߊ߫߸ ߊ߬ ߣߴߊ߬ ߥߙߏ߬ߘߎ߮ ߣߴߊ߬ ߕߟߋ߬ߓߐ ߟߎ߫ ߝߊ߲߬ߓߊ ߓߍ߯. ߊ߬ߟߎ߫ ߞߊ߬ ߜߙߋ ߕߐ߯ߟߊ߫ ߟߋ߬ ߞߏ߫ ߤߏߟߊ߲ߘߌ߫ ߞߎߘߊ߫. 

߁߇߇߀ ߟߊ߫, ߢߍߡߌߘߊ ߖߋߡߛ ߞߎߞ ߞߊ߬ ߓߍߟߍ߲ ߠߊߖߌ߰ ߏߛߑߕߙߊߟߌ߫ ߕߟߋ߬ߓߐ ߘߐ߫ ߞߊ߬ ߓߊ߲߫ ߞߵߊ߬ ߔߊ߬ߔߘߊ߬ߦߊ߫, ߊ߬ ߞߊ߬ ߦߋ߲߬ ߠߎ߬ ߕߐ߯ߟߊ߫ ߟߋ߬ ߞߏ߫ ߥߙߏ߬ߘߎ߮ ߥߋߟ ߞߎߘߊ߫ ߞߊ߬ ߓߊ߲߫ ߞߵߏ߬ ߢߌߣߌ߲߫ ߓߙߌߕߊ߲ߓߊ߫ ߝߍ߬. ߁߇߈߈ ߠߊ߫, ߓߙߌߕߊ߲ߓߊ߫ ߞߎ߲߬ߠߊ߬ߛߌ߮ ߟߎ߬ ߞߵߊ߬ ߟߊ߫ ߟߊ߬ߢߌߣߌ߲ ߠߊߥߊ߲߬ߞߊ߫ ߞߊ߬ ߓߊ߲߫ ߞߊ߬ ߞߏߟߊߕߐ߲߫ ߥߙߎߣߍ ߓߌ߬ߟߊ߫ ߛߋ߲߬ߠߊ߫ ߥߙߏ߬ߘߎ߮ ߥߋߟ ߞߎߘߊ߫. ߞߎߟߎ߲߫ ߛߘߍ߫ ߝߟߐ ߡߍ߲ ߠߎ߬ ߢߍߡߌ߬ߘߊ߬ߣߍ߲߫ ߕߘߍ߬ ߦߋ߫ ߢߍߡߌߘߊ ߊߙߑߕߎߙ ߝߟߌߔ ߓߟߏ߫, ߏ߬ ߟߎ߫ ߛߋ߫ ߘߊ߫ ߛߌߘߑߣߋ߫ ߝߊ߲ߟߊ߲ ߠߊ߫ ߖߊߞߑߛߐ߲ ߘߊ߲ߞߊ߲ ߠߊ߫. ߏ߬ ߞߍ߸ ߘߊ߮ ߓߌ߬ߟߊ߬ ߘߊ߫ ߛߋ߲߬ߠߊ߫߸ ߊ߬ ߣߌ߫ ߞߊ߬ ߘߍ߭ ߖߏ߲߬ߖߏ߲ ߠߊߦߟߍ߬. ߒ߬ߓߊ߬ ߕߎ߬ߡߊ߬ߘߊ ߏ߬ ߟߋ ߟߊߓߊ߲߫ ߘߊ߫ ߏߛߑߕߙߊߟߌ߫ ߘߍ߲ߖߘߍߟߦߊ߫ ߟߏ߲ ߘߌ߫ ߞߐߝߍ߬. 

ߦߋ߲߬ ߛߌ߰ߓߊ߮ ߞߎ߲߬ߝߟߐ ߝߊ߲߬ߓߊ ߟߎ߬ ߕߘߍ߬ ߦߋ߫ ߡߐ߰ ߟߊߥߛߎߣߍ߲ ߠߎ߬ ߟߋ߬ ߡߍ߲ ߠߎ߬ ߡߌ߬ߘߊ߬ߣߍ߲߫ ߦߋ߫ ߞߎ߲߬ߞߏ߫ ߓߘߎߓߘߎ ߟߎ߬ ߞߏߛߐ߲߬, ߏ߬ ߟߎ߬ ߡߊߘߏ߬ߣߌ߲߬ߣߍ߲߫ ߞߵߊ߬ߟߎ߫ ߞߍ߫ ߓߐߒߖߘߍߘߐ߫ ߝߎ߲ߘߌߟߊ ߟߎ߬ ߟߊ߫ ߛߙߎ߬ߞߊ ߟߎ߬ ߘߌ߫ ߥߟߊ߫ ߛߌ߰ߓߊ߰ ߞߊ߲ߠߊߓߌ߬ߟߊ߬ߣߍ߲ ߠߎ߬ ߓߟߏߟߊߓߌߟߊ ߟߎ߬ ߘߌ߫. ߊ߬ߟߎ߫ ߣߵߊ߬ߟߎ߫ ߖߘߍ߬ ߡߊߛߐ߬ߘߐ߲߬ ߠߊ߫, ߥߛߎߟߊߘߋ߲ ߏ߬ ߟߎ߫ ߘߏ߲߬ ߘߊ߫ ߞߐ߲ߛߐ߲ߧߊߟߌ ߞߏߟߊߘߍ߮ ߘߐ߫. ߜߐ߬ߛߐ߲߬ߞߐ ߟߎ߬ ߥߟߌ߬ߣߍ߲: ߏߛߑߕߙߊߟߌ߫ ߝߘߊ߬ߝߌ߲ ߠߎ߬ ߟߊ߫ ߢߍߞߐߣߐ߲ߠߌ߲ ߣߌ߫ ߞߐߞߐߣߐ߲ߠߌ߲߸ ߥߛߎߟߊߘߋ߲ ߠߎ߬ ߟߊ߫ ߡߎߙߎ߲ߕߌ߸ ߔߋ߬ߘߋ߲߬ߞߎ߬ߓߊ߰ߕߐ ߡߍ߲ ߠߎ߬ ߦߟߍ߬ ߘߊ߫ ߥߊ߭ ߟߊ߫, ߏ߬ ߟߎ߫ ߟߊߟߐ߬ ߘߊ߫ ߣߊ߲߬ߕߌ߰ ߖߡߊߙߌ ߟߋ߬ ߓߟߏ߫. ߁߈߀߈ ߜߐ߯ߘߟߐ߫ ߡߎߙߎ߲ߕߌ ߝߍ߬߸ ߏ߬ ߡߍ߲ ߞߍ߫ ߘߊ߫ ߥߋߟ ߞߎߘߊ߫ ߛߏ߬ߝߊ ߟߎ߬ ߓߟߏ߫, ߏ߬ ߟߊߓߊ߲߫ ߘߊ߫ ߥߛߎ߬ ߞߎ߬ߘߎ߲߫ ߞߊߝߏ߫ ߖߊߛߏ߲ ߠߋ߬ ߡߊ߬. ߦߟߍ߬ߘߐ߬ߞߍ߫ ߝߌ߬ߟߊ߬ ߜߘߍ ߡߍ߲ ߠߎ߬ ߞߵߏ߬ ߟߊߓߊ߬ߕߏ߫, ߘߍ߬ߘߐ߬ߞߏ ߟߎ߬ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߠߎ߫ ߟߊߢߊ߬ߟߌ ߣߌ߫߫ ߛߊ߬ߙߌ߬ߦߊ߬ ߟߊ߬ߘߊ߲ ߣߌ߫ ߞߕߌߖߌ߲߫ ߛߊ߲ߘߐ ߟߎ߬ ߓߌ߬ߟߊ߬ ߘߊ߫ ߛߋ߲߬ߠߊ߫, ߏ߬ ߟߋ ߞߊ߬ ߞߏߟߊߕߐ߲߫ ߥߙߎߣߍ ߦߟߍ߬ߡߊ߲߫ ߞߵߊ߬ ߞߍ߫ ߣߊ߲߬ߕߊ߲߫ ߘߍ߮ ߘߌ߫. 

ߛߊ߲߬ ߁߅߀ ߡߍ߲ ߞߊ߬ ߋߙߐߔߎߞߊ ߟߎ߬ ߟߊ߫ ߛߌ߰ߟߌ ߟߊߓߊ߬ߕߏ߫߸ ߏߛߑߕߙߊߟߌ߫ ߝߘߊ߬ߝߌ߲ ߠߎ߬ ߦߙߌߞߊ ߡߊߖߌ߰ ߘߴߏ߬ ߞߘߐ߫ ߟߋ߬, ߞߵߏ߬ ߞߎ߲߭ ߝߊ߲߬ߓߊ ߞߍ߫ ߖߊ߲߬ߞߊ߬ߙߏ߫ ߟߏ߲ߟߊ߲߫ ߣߊ߬ߣߍ߲ ߠߎ߬ ߘߌ߫ ߋߙߐߔߎߞߊ ߟߎ߬ ߓߟߏ߫. ߞߵߊ߬ ߕߘߍ߬ ߛߌ߰ߓߊ߰ ߞߎߘߊ ߟߎ߬ ߦߴߊ߬ߟߎ߫ ߘߐߝߎߟߋ߲ ߞߊ߲߬, ߘߎ߰ߙߋ߲ ߠߎ߬ ߁߀߀߀߀ ߣߌ߫ ߛߌ߰ߓߊ߰ ߞߎߘߊ ߟߎ߬ ߥߊ߯ ߞߋߟߋ߲߫ ߠߎ߬ ߝߊ߰ ߘߊ߫ ߓߐߕߏ߲ߞߏ߫ ߥߦߐ ߟߎ߬ ߘߐ߫, ߘߝߐ߬ߦߊ߬ߟߊ߫ ߛߌߦߊߡߊ߲߫ ߠߎ߫ ߦߴߊ߬ ߝߐ߫ ߟߊ߫ ߡߍ߲ ߡߊ߬ ߞߏ߫ ߝߊ߰ߟߌ ߏ߬ ߟߎ߫ ߛߌߦߊߡߊ߲߫ ߞߎ߲߭ ߞߍ߫ ߘߊ߫ ߛߌ߰ߓߊ߰ ߞߎߘߊ ߟߎ߬ ߟߊ߫ ߛߌߟߛߊߟߌ߫ ߓߊ߯ߙߊ ߟߎ߬ ߟߋ߬ ߞߏߛߐ߲߬. ߛߌ߰ߓߊ߰ ߞߎߘߊ ߟߎ߬ ߞߊ߬ ߘߎ߰ߙߋ߲ ߠߎ߬ ߟߊ߫ ߘߎ߱ ߝߊ߲߬ߓߊ ߞߎ߬ߡߊ߲߬ߘߴߊ߬ߟߎ߫ ߡߊ߬.

#### ߥߙߎߣߍߦߊߟߌ ߘߐߦߙߌߥߊ
ߞߎߡߘߊ߫ ߢߣߊߡߊ:  ߊ߬ ߣߌ߫ 

߁߈߀߃ ߟߊ߫, ߡߊ߬ߞߍ߬ߦߙߐ ߘߏ߫ ߘߐߓߍ߲߬ ߘߊ߫ ߝ߭ߊ߲ ߘߌߍߡߍ߲ ߘߎ߰ߞߟߏ ߞߊ߲߬ (ߡߍ߲ ߕߐ߯ ߦߋ߫ ߓߌ߬ ߞߏ߫ ߕߊߛߑߡߊߣߌ߫); ߊ߬ ߣߌ߫ ߁߈߁߃ ߟߊ߫߸ ߜ߭ߙߋߜ߭ߏߙߌ߫ ߓߟߊߞߛߑߟߊ߲ߘ߸ ߥߟߌߦߊߡ ߟߐߥߑߛߐ߲߫߸ ߊ߬ ߣߌ߫ ߥߟߌߦߊߡ ߥߍ߲ߕߑߥߐߙߝ ߟߎ߫ ߞߊ߬ ߞߐ߲߬ߞߍ߫ ߓߊ߯ߡߊ ߞߐߛߊ߬ߥߏ߬ ߛߌߘߑߣߋ߫ ߕߟߋ߬ߓߋ ߘߐ߫ ߞߊ߬ ߖߡߊ߬ߣߊ ߞߣߐߟߊ ߘߊ ߝߊ߲ߛߊ߲߫ ߋߙߐߔߎߞߊ ߟߎ߬ ߢߍ߫ ߛߌ߰ߦߙߐߞߏ ߘߐ߫. ߓߙߌߕߊ߲ߓߞߊ ߟߎ߬ ߟߊ߫ ߡߞߊ߬ߣߌ߲߬ߠߌ߲ ߥߙߊ߬ ߘߊ߫ ߁߈߂߇ ߟߋ߬ ߟߊ߫߫ ߞߏ߫ ߞߊ߬ ߏߛߑߕߙߊߟߌ߫ ߜߙߋ ߡߎ߰ߡߍ ߡߊߛߐ߬ߘߐ߲߬, ߒ߬ߓߊ߬ ߏ߬ ߟߋ ߞߵߊ߬ ߞߍ߫ ߜߟߌߦߕߊ ߍߘߑߡߐ߲ߘ ߟߏߞߑߦߊ߬ ߞߊ߬ ߞߌ߲ߜ߭ ߖߌߐߖ ߛߐ߲ߘ (ߓߌ߭ ߌ߲߬ ߊߟߑߓߊߣߌ߫) ߜߍ߲߭ߕߍ߰. ߛߑߥߊ߲ ߙ߭ߌߝ߭ߊ߫ ߥߙߎߣߍ (ߓߌ߭ ߌ߲߬ ߔߊߙߑߝ) ߓߌ߬ߟߊ߬ ߘߊ߫ ߛߋ߲߬ߠߊ߫ ߁߈߂߉ ߟߊ߫߸ ߏ߬ ߟߋ ߕߎ߬ߜߍ߬ߕߎ߬ߜߍ߬ ߘߊ߫ ߝߎߚߎ߫ ߝߏ߫ ߞߊ߬ ߥߊ߫ ߞߍ߫ ߏߛߑߕߙߊߟߌ߫ ߥߙߎߣߍ߫߫ ߘߍ߰ߜߍ ߘߌ߫ ߞߣߍ ߟߊ߫ ߥߊ߬ߙߊ ߘߐ߫, ߏߛߑߕߙߊߟߌ߫ ߕߟߋ߬ߓߋ ߘߌ߫. ߏߛߑߕߙߊߟߌ߫ ߘߐߕߍ߱ߕߍ߰ ߘߊ߫ ߥߙߎߣߍ߫߫ ߝߘߊߣߍ߲ ߠߎ߬ ߘߌ߫ ߞߊ߬ ߓߐ߫ ߥߙߏ߬ߘߎ߮ ߥߋߟ ߞߎߘߊ߫ ߘߐ߫: ߕߊߛߑߡߊߣߌ߫ ߁߈߂߅ ߟߊ߫߸ ߥߙߏ߬ߘߎ߮ ߏߛߑߕߙߊߟߌ߫ ߁߈߃߆ ߟߊ߫߸ ߝ߭ߌߞߑߕߏߙߌߦߊ߫ ߁߈߅߁ ߠߊ߫߸ ߊ߬ ߣߌ߫ ߞߎߌ߲ߛߑߟߊ߲ߘ ߁߈߅߉ ߟߊ߫. ߥߙߏ߬ߘߎ߮ ߏߛߑߕߙߊߟߌ߫ ߣߌ߫ ߝ߭ߌߞߑߕߏߙߌߦߊ߫ ߟߎ߫ ߜߙߋ߬ߡߊߕߍ߰ ߘߊ߫ ߥߙߎߣߍ߫ ߞߊ߲ߠߊߓߌ߬ߟߊ߬ߣߍ߲ ߠߎ߬ ߟߋ߬ ߘߌ߫—ߡߍ߲ ߠߎ߬ ߡߊ߫ ߛߐ߲߬ ߥߛߎߟߊߘߋ߲߫ ߠߎ߫ ߟߊߛߣߍߞߏ ߡߊ߬. ߟߊ߬ߥߛߎ߬ߓߊ߰ߕߐ߫ ߟߊߛߣߍ ߡߊߛߐ߬ߛߐ ߘߌߦߊߣߍ߲ ߞߏ߫ ߞߵߊ߬ ߘߊߓߓߌ߬ߟߊ߫, ߏ߬ ߟߋ ߞߍ߫ ߘߴߊ߬ ߓߟߏߞߊ߭ ߘߌ߫ ߁߈߅߀ ߟߊ߫. ߏ߬ ߘߊߡߌ߬ߣߊ߬ ߘߊ߫ ߥߙߎߣߍ߫ ߞߊ߲ߠߊߓߌ߬ߟߊ߬ߣߍ߲ ߠߎ߬ ߟߋ߬ ߝߟߐ߫ ߡߊ߬, ߒ߬ߞߊ߬ ߏߛߑߕߙߊߟߌ߫ ߕߟߋ߬ߓߋ߬ߝߊ߲ ߛߐ߲߬ ߘߊ߫ ߟߊ߬ߥߛߎ߬ߓߊ߰ߕߐ߫ ߟߊߛߣߍ ߡߊ߬ ߤߊ߲߯ ߞߊ߬ ߥߴߊ߬ ߛߌ߰ ߁߈߆߉ ߟߊ߫.

ߥߙߎߣߍ߫ ߥߐ߯ߙߐ ߟߎ߬ ߞߵߊ߬ߟߎ߫ ߞߋ߬ߟߋ߲߬ߞߋ߬ߟߋ߲߬ ߘߏ߲߫ ߠߋ߬ ߞߎ߲߬ߠߊ߬ߛߌ߮ ߟߊ߫ ߡߊ߬ߙߊ ߘߐ߫ ߁߈߅߅ ߣߌ߫ ߁߈߉߀ ߟߎ߫ ߕߍ߫, ߞߵߊ߬ߟߎ߫ ߟߊ߫ ߞߏ ߝߊ߲߬ߓߊ ߟߎ߬ ߡߊߡߙߊ߬߸ ߊ߬ ߣߌ߫ ߞߊ߬ ߞߍ߫ ߓߙߌߕߊ߲ߓߊ߫ ߝߊ߰ߡߊ߬ߟߊ ߘߐ߫. ߥߙߎߣߍߦߊߟߌ߫ ߛߓߍߘߊ ߡߍ߲ ߕߘߍ߬ ߦߋ߫ ߟߐ߲ߘߐ߲߬߸ ߏ߬ ߕߘߍ߬ ߦߋ߫ ߥߙߎߣߍ ߟߎ߬ ߟߊ߫ ߞߏ ߘߏ߫ ߟߎ߫ ߡߊߡߙߊ߬ ߟߊ߫߸ ߊ߬ ߜߋ߲ߜߋ߲߫ ߞߐߞߊ߲ߞߏ ߟߎ߬. ߥߙߎߣߍ ߞߎߡߊߓߏ߲ ߞߊ߬ ߛߎߥߊ߲ߘߟߌ ߤߊߞߍ ߟߊߘߊ߬ߤߊ߫ ߗߍ߬ ߞߎ߲߬ߡߊߞߘߎ߬ߣߍ߲ ߠߎ߬ ߢߍ߫ ߁߈߅߆ ߟߊ߫߸ ߞߊ߬ ߡߏ߬ߛߏ ߟߎ߬ ߕߏ߫ ߕߙߐߦߊ ߘߊߞߘߐ߫ ߦߊ߬ߣߌ߲߫ ߘߐ߬ߞߢߊ߬ߟߌ ߟߊߟߐ߬ ߕߴߊ߬ߟߎ߫ ߢߍ߫ ߁߈߉߀ ߣߌ߫ ߁߉߉߀ ߟߎ߫ ߕߍ߫. ߥߙߎߣߍ ߘߏ߫ ߟߎ߫ ߞߊ߬ ߛߌߦߊ߫ ߥߟߏߡߊ ߟߊߘߏ߲߬ ߛߎߥߊ߲ߘߟߌ ߘߐߜߟߍ߬ߦߊ ߘߐ߫.  

ߝߊ߯ߘߐߞߍ߫ ߁߉ߣߊ߲ ߕߟߊߒߕߍ ߟߊ߫, ߓߍ߬ߙߍ߲߬ߓߍ߬ߙߍ߲߬ߠߌ߲߬ߠߊ ߟߎ߫ ߞߊ߬ ߏߛߑߕߙߊߟߌ߫ ߞߣߐߟߊ ߓߍ߬ߙߍ߲߬ߓߍߙߍ߲߫, ߦߏ߫ ߓߐߙߞ ߣߌ߫ ߥߊߌߟߛ ߟߎ߫. ߛߊߣߌ߲ ߓߐߟߌ߫ ߛߋ߲߬ߠߊ߬ߞߊߟߌ߲ ߘߊߡߌ߬ߣߊ߬ ߘߊ߫ ߁߈߅߀ ߟߊ߫߸ ߡߍ߲ ߞߍ߫ ߘߊ߫ ߝߎ߲ߘߟߌ ߟߊ߲߬ߓߏ߲ ߘߏ߫ ߟߎ߫ ߘߊߡߌߣߊ ߘߌ߫ ߞߊ߬ ߓߐ߫ ߛ߭ߌߣߌ߲߬߸ ߊߡߍߙߌߞߌ߬ ߞߐ߬ߘߎ߮ ߘߐ߫߸ ߊ߬ ߣߴߋߙߐߔߎ߬ ߢߊߝߍߟߊ ߟߎ߬ ߘߐ߫, ߏ߬ ߟߋ ߥߊ߫ ߘߊ߫ ߟߊߓߊ߲߫ ߔߋ߬ߘߋ߲߬ߞߎ߬ߟߌ ߘߊߡߌߣߊ ߡߊ߬ ߞߊ߬ ߦߟߍ߬ ߥߊ߭ ߟߴߊ߬ ߣߌ߫ ߣߊ߲߬ߕߊ߲߫ ߜߐߛߐ߲ߞߐ ߟߎ߬ ߡߊ߬: ߏ߬ ߞߐ߯ߟߕߊ߫ ߡߊߦߟߍ߬ߣߍ߲ ߞߍ߫ ߘߊ߫ ߁߈߅߄ ߠߋ߬ ߟߊ߫߸ ߏ߬ ߞߍ߫ ߘߊ߫ ߓߟߊߙߊ߫ ߘߊ߬ߡߊ߲ ߓߊ߰ߙߊ߬ߟߊ ߟߎ߫ ߟߊ߫ ߡߎߙߎ߲ߕߌ ߟߋ߬ ߝߍ߬ ߛߊ߲ߣߌ߲߫ ߛߙߋߓߍ ߓߊ߯ߙߟߊ ߟߎ߬ ߞߊ߲ߡߊ߬. ߁߈߆߀ ߞߍ߫ ߘߊ߫ ߟߌ߲ߓߊ߲߫ ߡߝߊߣߍ߲ ߕߌ߲ ߠߎ߬ ߝߘߊ߬ߝߌ߲ ߠߎ߬ ߖߊ߬ߛߏ߲ ߠߋ߬ ߘߌ߫ ߞߊ߬ ߥߴߊ߬ߟߎ߫ ߘߌ߫ ߖߐ߲߬ߧߊ߫ ߓߊ߯ߙߊ߫ ߦߌߟߊ ߘߐ߫ ߘߊ߬ߡߊ߲߬ ߓߊ߰ߙߊ߫ ߦߌߟߊ ߟߎ߬ ߘߐ߫ ߏߛߑߕߙߊߟߌ߫߸ ߏ߬ ߛߌߦߊߦߊ߫ ߘߊ߫ ߞߎߌ߲ߛߑߟߊ߲ߘ ߥߙߎߣߍ ߟߋ߬ ߘߐ߫. 

ߒ߬ߓߊ߬ ߁߈߈߆ ߟߋ߬ ߟߊ߫ ߛߊ߫߸ ߏߛߑߕߙߊߟߌ߫ ߥߙߎߣߍߦߊߟߌ ߞߎ߲߬ߠߊ߬ߛߌ߮ ߟߎ߬ ߝߟߐ߫ ߘߊ߫ ߏߛߑߕߙߊߟߌ߫ ߝߘߊ߬ߝߌ߲ ߠߎ߬ ߘߋ߲ ߠߎ߬ ߡߊߓߐ ߟߴߊ߬ߟߎ߫ ߡߏߦߌߓߊ߮ ߟߎ߬ ߣߴߊ߬ߟߎ߫ ߞߐߙߍ ߟߎ߬ ߟߊ߫߸ ߞߵߊ߬ߟߎ߫ ߘߡߊߞߊߟߊ߲ ߞߍ߫ ߞߴߊ߬ߟߎ߫ ߦߴߊ߬ߟߎ߫ ߟߊߘߊ߬ߙߏ߬ߞߏ ߣߴߊ߬ߟߎ߫ ߟߊߞߊ߲ߘߊߞߏ ߟߋ߬ ߘߐ߫. ߓߏߥߍ߫߫ ߞߟߍ ߝߌߟߊߣߊ߲ (߁߈߉߉–߁߉߀߂) ߟߊߞߙߐ߬ߛߌ߬ ߘߊ߫ ߞߐ߰ߖߌ߬ ߞߐ߬ߡߊ߫ ߖߡߊߣߊ ߟߎ߬ ߛߌ߰ߓߊ߮ ߟߎ߬ ߕߘߍ߬ ߘߊ߫ ߡߍ߲ ߘߐ߫߸ ߣߌ߫߫ ߏߛߑߕߙߊߟߌ߫ ߞߐ߲ߛߐ߲ߧߊߟߌ ߞߟߍ߬ߘߋ߲ ߠߎ߬ ߕߘߍ߬ ߘߊ߫ ߡߍ߲ ߘߐ߫. 

## ߦߟߌߡߊߛߙߋ ߟߎ߬